אירמה ופ (מיני-סדרה)

אירמה ופ (באנגלית: Irma Vep) היא מיני-סדרת דרמת-מתח אמריקאית שנכתבה ובוימה על ידי הבמאי הצרפתי אוליבייה אסאיאס, המבוססת על סרטו באותו השם משנת 1996.

המיני-סדרה הוקרנה לראשונה בפסטיבל הקולנוע בקאן 2022 שהתקיים ב-22 במאי 2022, ועלתה לשידור ב-6 ביוני 2022 ברשת "HBO". בישראל, המיני-סדרה זמינה לצפייה בHOT HBO, yes וסלקום tv

תקציר העלילה
עלילתה של המיני-סדרה עוסקת במירה, כוכבת קולנוע אמריקאית המעוניינת לשנות את כיוון הקריירה שלה ולהתנער משערוריות בצהובונים ופרידה קשה. בניסיון לעשות כן, מירה מגיעה לצרפת במטרה לככב בדמותה של אירמה ופ בגרסה מחודשת לקלאסיקה של סרט אילם צרפתי בשם "Les Vampires", אך במהלך צילומי מותחן הפשע המצמרר, הקווים בין המציאות לדמיון מיטשטשים ומתחילים להתמזג, ומירה מתקשה להבחין בין זהותה האמיתית לבין הדמות שאותה היא מגלמת בסרט.

צוות השחקנים והדמויות

דמויות ראשיות
 אליסיה ויקנדר – מירה, שחקנית אמריקאית המעוניינת להתנער משערוריות הצהובות האחרונות בהן הסתבכה.
 אדריה ארחונה – לורי, העוזרת לשעבר ובת זוגה הנוכחית של מירה.
 קארי בראונשטיין – זלדה, הסוכנת של מירה, שאינה מתלהבת מליהוקה של מירה לעיבוד הגרסה המחודשת.
 טום סטארידג' – אימון, בן זוגה לשעבר של מירה, שנמצא בפריז לצורך צילומי סרט משלו.
 פאלה צ'ן – סינתיה קנג, כוכבת עולה מהונג קונג שלוהקה על ידי רנה וידאל לגילום דמות שותפתה הפרובוקטיבית של אירמה ופ.
 דבון רוס – רג'ינה, העוזרת של מירה וסינפילית המעוניינת לביים את סרטה הראשון.
 ביירון באוורס – הרמן, קולנוען הוליוודי שנמצא בפריז על מנת לקדם את סרטו האחרון, ומסכים להחליף זמנית את רנה וידאל בצילומי הגרסה המחודשת.
 ונסן מאקיין – רנה וידאל, במאי הגרסה המחודשת.

דמויות משניות
 ז'אן בליבר – זואי
 לארס אידינגר – גוטפריד
 ונסן לקוסט – אדמונד לגראנז' היפוליט ז'יררדו – רוברט דאנז'ו אלכס דקאס – גרגורי דסורמו נורה אמזאווי – קרלה אנטואן ריינארטס – ג'רמי'''
 קריסטן סטיוארט

הפקה

פיתוח
במאי 2020, נמסר כי הבמאי אוליבייה אסאיאס החל לשקוד על פיתוח מיני-סדרה כעיבוד מחודש של סרט המתח באותו השם, שעלה לאקרנים בשנת 1996 ושעל בימויו וכתיבתו הוא היה אמון. בדצמבר 2020, נמסר כי המיני-סדרה הוזמנה רשמית על ידי רשת "HBO", וכי על כתיבה ובימויה יהיה אמון על ידי אסאיאס.

ליהוק
בדצמבר 2020, נמסר על ליהוקה של אליסיה ויקנדר לתפקיד הראשי. ביולי 2020, נמסר על ליהוקהם של אדריה ארחונה, קארי בראונשטיין, ג'רוד קרמייקל, פאלה צ'ן ודבון רוס. באוגוסט 2020, נמסר על ליהוקם של ביירון באוורס וטום סטארידג', ונודע כי סטארידג' החליף בתפקיד את קרמייקל, שנאלץ לעזוב את ההפקה עקב מחויבויות קודמות. בנובמבר 2020 נמסר על ליהוקם של ונסן מאקיין, ז'אן בליבר, לארס אידינגר, ונסן לקוסט, היפוליט ג'יררדו, אלכס דקאס, נורה אמזאווי ואנטואן ריינארטס, כאשר מקאיין לוהק כבמאי הסרט וכל השאר כצוות השחקנים וההפקה. בריאיון ל"ניו יורקר", חשפה קריסטן סטיוארט את ליהוקה לתפקיד אורח.

ביקורות
באתר הביקורות Rotten Tomatoes המיני-סדרה זכתה לציון הטרי 100%, על סמך 21 ביקורות עם דירוג ממוצע של 8.4/10. הקונצנזוס הביקורתי של האתר קבע כי . באתר הביקורות "Metacritic, המיני-סדרה זכתה לציון 85/100 על סמך 14 ביקורות.

קישורים חיצוניים

הערות שוליים

סדרות טלוויזיה אמריקאיות שעלו לשידור בשנות ה-2020
מיני-סדרות טלוויזיה
סדרות טלוויזיה המבוססות על סרטים
סדרות דרמה אמריקאיות
סדרות מתח אמריקאיות
תוכניות טלוויזיה בנושא להט"ב
תוכניות טלוויזיה שמתרחשות בפריז
HBO: סדרות